C 287 E/254             FI                              Euroopan unionin virallinen lehti                                         24.11.2006
Torstai, 19. tammikuuta 2006
                                                        HYVÄKSYTYT TEKSTIT
               P6_TA(2006)0021
               Työjärjestyksen muuttaminen parlamentin jäseniä koskevien menettelysääntöjen
               osalta
               Euroopan parlamentin päätös Euroopan parlamentin työjärjestyksen muuttamisesta parlamentin
                                     jäseniä koskevien menettelysääntöjen osalta (2005/2075(REG))
               Euroopan parlamentti, joka
               — ottaa huomioon puhemiehen 18. maaliskuuta 2005 päivätyn kirjeen,
               — ottaa huomioon puhemiehistön 7. maaliskuuta 2005 tekemät ehdotukset työjärjestyksen muuttami-
                   seksi,
               — ottaa huomioon työjärjestyksen 202 artiklan,
               — ottaa huomioon           perussopimus-,      työjärjestys-    ja    toimielinasioiden  valiokunnan   mietinnön
                   (A6-0413/2005),
               A. katsoo, että on tärkeää varmistaa parlamentin työskentelyn arvokkuus säilyttämällä kuitenkin keskuste-
                   lujen eloisuus,
               B. katsoo, että työjärjestyksen määräykset eivät nykymuodossaan aina anna mahdollisuutta puuttua tarkoi-
                   tuksenmukaisesti häiriötekijöihin, jotka haittaavat parlamentin työskentelyä ja muuta toimintaa parla-
                   mentin tiloissa,
               C. katsoo, että kuten kaikissa parlamentaarisissa edustuslaitoksissa, myös Euroopan parlamentissa tarvitaan
                   keinot seuraamusten langettamiseksi sellaisille jäsenille, jotka eivät noudata menettelysääntöjä, joiden
                   yleisperiaatteet parlamentti määrittelee, sekä sisäiset oikeussuojakeinot tällaisten seuraamusten langetta-
                   misesta valittamiseksi, jotta puolustautumisoikeudet voidaan turvata,
               1.   päättää tehdä työjärjestykseen jäljempänä mainitut muutokset;
               2. päättää, että muutokset tulevat voimaan seuraavan istuntojakson ensimmäisenä päivänä työjärjestyksen
               202 artiklan 3 kohdan mukaisesti;
               3. kehottaa puhemiestä välittämään tämän päätöksen tiedoksi neuvostolle, komissiolle sekä jäsenval-
               tioiden kansallisille parlamenteille.
                      VOIMASSA OLEVA TEKSTI                                                             TARKISTUKSET
                                                                     Tarkistus 1
                                                     9 artiklan otsikko ja 1 kohdan 1 alakohta
Menettelysäännöt                                                                Jäsenten taloudelliset edut, menettelysäännöt ja pääsy Eu-
                                                                                roopan parlamenttiin
1.    Parlamentti voi määrätä jäsenilleen menettelysäännöt.                     1.     Parlamentti voi antaa jäsentensä taloudellisten etujen
Säännöistä päätetään 202 artiklan 2 kohdan mukaisesti ja                        julkistamista koskevia sääntöjä, jotka otetaan tämän työjär-
ne otetaan tämän työjärjestyksen liitteeksi.                                    jestyksen liitteeksi.
 ---pagebreak--- 24.11.2006             FI                               Euroopan unionin virallinen lehti                                            C 287 E/255
                                                                                Torstai, 19. tammikuuta 2006
                     VOIMASSA OLEVA TEKSTI                                                             TARKISTUKSET
                                                                    Tarkistus 2
                                                            9 artiklan 1 a kohta (uusi)
                                                                              1 a.      Jäsenten käyttäytymisen tulee ilmentää keskinäistä
                                                                              kunnioitusta, perustua Euroopan unionin keskeisissä asia-
                                                                              kirjoissa määritettyihin arvoihin ja periaatteisiin ja
                                                                              kunnioittaa parlamentin arvokkuutta, eikä sen tule häiritä
                                                                              parlamentin toiminnan sujuvuutta eikä työrauhaa parla-
                                                                              mentin rakennuksissa.
                                                                              Näiden periaatteiden noudattamatta jättäminen voi johtaa
                                                                              146, 147 ja 148 artiklan mukaisiin toimenpiteisiin.
                                                                    Tarkistus 3
                                                            9 artiklan 1 b kohta (uusi)
                                                                              1 b.     Tämän artiklan soveltaminen ei saa rajoittaa millään
                                                                              tavoin parlamentin keskustelujen eloisuutta eikä jäsenten
                                                                              sananvapautta.
                                                                              Artiklaa sovellettaessa kunnioitetaan täysimääräisesti
                                                                              primaarioikeudessa ja jäsenten asemaa koskevissa sään-
                                                                              nöissä määriteltyjä jäsenten oikeuksia.
                                                                              Artiklan soveltaminen pohjautuu avoimuusperiaatteeseen ja
                                                                              sillä taataan, että jäsenille tiedotetaan kaikista voimassaole-
                                                                              vista avoimuutta koskevista määräyksistä ja että heille
                                                                              tiedotetaan henkilökohtaisesti heidän oikeuksistaan ja
                                                                              velvollisuuksistaan.
                                                                    Tarkistus 4
                                                          22 artiklan 3 kohdan tulkinta
                                                                              Käsitteeseen ”istunnon toimittaminen” sisältyy jäsenten
                                                                              käyttäytyminen kaikissa parlamentin tiloissa.
                                                                    Tarkistus 5
                                                               96 artiklan 3 kohta
3.     Parlamentin valiokuntien kokoukset ovat pääsääntöisesti                3.     Parlamentin valiokuntien kokoukset ovat pääsääntöisesti
julkisia. Valiokunnat voivat kuitenkin viimeistään hyväksyes-                 julkisia. Valiokunnat voivat kuitenkin viimeistään hyväksyes-
sään kokouksen esityslistan päättää jakaa siinä olevat kohdat                 sään kokouksen esityslistan päättää jakaa siinä olevat kohdat
julkisesti ja suljetuin ovin käsiteltäviin kohtiin. Jos kokous                julkisesti ja suljetuin ovin käsiteltäviin kohtiin. Jos kokous
pidetään suljetuin ovin, valiokunta voi kuitenkin saattaa asia-               pidetään suljetuin ovin, valiokunta voi kuitenkin saattaa asia-
kirjat ja pöytäkirjat julkisesti saataville, jollei Euroopan parla-           kirjat ja pöytäkirjat julkisesti saataville, jollei Euroopan parla-
mentin ja neuvoston asetuksen (EY) N:o 1049/2001 4 artiklan                   mentin ja neuvoston asetuksen (EY) N:o 1049/2001 4 artiklan
1—4 alakohdassa toisin säädetä.                                               1—4 alakohdassa toisin säädetä. Jos luottamuksellisuutta
                                                                              koskevia sääntöjä on rikottu, sovelletaan 147 artiklan mää-
                                                                              räyksiä.
 ---pagebreak--- C 287 E/256             FI                           Euroopan unionin virallinen lehti                                         24.11.2006
Torstai, 19. tammikuuta 2006
                      VOIMASSA OLEVA TEKSTI                                                          TARKISTUKSET
                                                                Tarkistus 6
                                                    Osa VI, luku 3 a (uusi), otsikko (uusi)
                                                                            LUKU 3 a
                                                                            MENETTELYSÄÄNTÖJEN              RIKKOMISESTA           AIHEU-
                                                                            TUVAT TOIMENPITEET
                                                                            (Lisätään 146 artiklan edelle.)
                                                                Tarkistus 7
                                                       146 artiklan otsikko ja 1 kohta
Järjestyksenpito istuntosalissa                                             Välittömät toimenpiteet
1.     Puhemies kehottaa istunnon aikana häiriötä aiheut-                   1.     Puhemies kehottaa jäsentä, joka häiritsee istunnon
tavaa jäsentä palaamaan järjestykseen.                                      asianmukaista kulkua tai jonka käyttäytyminen ei noudata
                                                                            9 artiklan mukaisia menettelysääntöjä, palaamaan järjestyk-
                                                                            seen.
                                                                Tarkistus 8
                                                            146 artiklan 3 kohta
3.     Jos rikkomus yhä toistuu, puhemies voi poistaa jäsenen               3.     Jos häiriö on jatkuvaa tai rikkomus yhä toistuu, puhe-
istuntosalista istunnon loppuajaksi. Pääsihteeri huolehtii parla-           mies voi kieltää jäsentä käyttämästä puheenvuoroa ja
mentin vahtimestareiden ja tarvittaessa turvallisuudesta                    poistaa jäsenen istuntosalista istunnon loppuajaksi. Jos
vastaavan henkilökunnan avustuksella, että tähän järjestyksen-              rikkomus on erityisen vakava, puhemies voi turvautua jäl-
pidolliseen toimenpiteeseen ryhdytään välittömästi.                         kimmäiseen toimeen myös ilman toista kehotusta palata
                                                                            järjestykseen. Pääsihteeri huolehtii viipymättä parlamentin
                                                                            vahtimestareiden ja tarvittaessa turvallisuudesta vastaavan
                                                                            henkilökunnan avustuksella, että tällaiset järjestyksenpidolliset
                                                                            toimenpiteet pannaan täytäntöön.
                                                                Tarkistus 9
                                                        146 artiklan 3 a kohta (uusi)
                                                                            3 a.       Jos parlamentissa esiintyvä häiriö uhkaa olla
                                                                            haitaksi parlamentin työskentelylle, puhemies päättää
                                                                            istunnon tai keskeyttää sen määräajaksi järjestyksen palaut-
                                                                            tamiseksi. Jos puhemies ei saa itseään kuulluksi, hän poistuu
                                                                            puhemiehen paikalta, jolloin istunto keskeytyy. Puhemies
                                                                            kutsuu istunnon uudelleen koolle.
                                                               Tarkistus 10
                                                        146 artiklan 3 b kohta (uusi)
                                                                            3 b. Edellä 1–3 a kohdassa määrätyt toimivaltuudet on
                                                                            soveltuvin osin myös henkilöillä, jotka johtavat puhetta
                                                                            työjärjestyksessä määriteltyjen elinten, valiokuntien ja
                                                                            valtuuskuntien kokouksissa.
 ---pagebreak--- 24.11.2006             FI                          Euroopan unionin virallinen lehti                                        C 287 E/257
                                                                                Torstai, 19. tammikuuta 2006
                     VOIMASSA OLEVA TEKSTI                                                       TARKISTUKSET
                                                             Tarkistus 11
                                                      146 artiklan 3 c kohta (uusi)
                                                                         3 c. Istunnon puheenjohtaja voi tilanteen niin vaatiessa
                                                                         ja menettelysääntöjen rikkomisen vakavuus huomioon
                                                                         ottaen pyytää ennen seuraavaa istuntojaksoa tai asianomai-
                                                                         sen elimen, valiokunnan tai valtuuskunnan seuraavaa
                                                                         kokousta puhemiestä ryhtymään 147 artiklan mukaisiin
                                                                         toimenpiteisiin.
                                                             Tarkistus 12
                                                              147 artikla
Jäsenten poistaminen istuntosalista                                      Seuraamukset
1.    Annettuaan virallisen huomautuksen puhemies voi vaka-              1.     Annettuaan virallisen huomautuksen puhemies voi
vissa järjestyshäiriötapauksissa tai jos parlamentin toimintaa           erityisen vakavissa järjestyshäiriötapauksissa tai, jos parla-
häiritään ehdottaa parlamentille joko välittömästi tai                   mentin toimintaa häiritään 9 artiklassa määriteltyjen periaat-
viimeistään seuraavalla istuntojaksolla varoituksen anta-                teiden vastaisesti, tehdä asianomaista jäsentä kuultuaan
mista, johon ilman eri toimenpiteitä liittyy istuntosalista              perustellun päätöksen asianmukaisen seuraamuksen määr-
poistaminen välittömästi sekä kahdesta viiteen päivään                   äämisestä ja ilmoittaa siitä kyseiselle jäsenelle sekä niiden
kestävä istunnoista pidättäminen.                                        parlamentin elinten, valiokuntien ja valtuuskuntien puheen-
                                                                         johtajille, joihin tämä kuuluu, ennen kuin ilmoittaa asiasta
                                                                         täysistunnossa.
2.    Parlamentti päättää kyseiseen järjestyksenpidolliseen              2.     Havaitun käyttäytymisen arvioinnissa on otettava
toimenpiteeseen ryhtymisestä puhemiehen päättämänä ajan-                 huomioon, onko se ollut tilapäistä, toistuvaa vai jatkuvaa,
kohtana, joka voi olla istunto, jonka aikana järjestystä on              sekä sen vakavuusaste työjärjestyksen liitteenä olevien suun-
häiritty, tai jos parlamentin toimintaa on häiritty istunto-             taviivojen mukaisesti (*).
salin ulkopuolella, ajankohta, jolloin asiasta on ilmoitettu
puhemiehelle, tai joka tapauksessa viimeistään seuraava
istuntojakso. Asianomaisella jäsenellä on oikeus tulla kuul-
luksi parlamentissa ennen äänestystä. Hänellä on enintään
viisi minuuttia puheaikaa.
3.    Esitetystä järjestyksenpidollisesta toimenpiteestä toimi-          3.     Seuraamus voi olla yksi tai useampi seuraavista:
tetaan koneäänestys ilman keskustelua. Työjärjestyksen
149 artiklan 3 kohdan ja 160 artiklan 1 kohdan mukaiset
pyynnöt eivät ole sallittuja.                                            a) huomautus;
                                                                         b) päivärahan pidättäminen vähintään kahden ja enintään
                                                                             kymmenen päivän ajaksi;
                                                                          c) määräaikainen kielto osallistua mihinkään parlamentin
                                                                             toimintaan tai johonkin osaan sen toiminnasta vähin-
                                                                             tään kahden ja enintään kymmenen parlamentin tai
                                                                             minkä tahansa sen elimen, valiokunnan tai valtuus-
                                                                             kunnan peräkkäisen istuntopäivän aikana, rajoittamatta
                                                                             kuitenkaan hänen oikeuttaan äänestää täysistunnossa
                                                                             menettelysääntöjä tarkoin noudattaen;
                                                                         d) puheenjohtajakokoukselle 18 artiklan mukaisesti tehtävä
                                                                             ehdotus asianomaisella jäsenellä olevan parlamentin
                                                                             sisäisen luottamustehtävän tai luottamustehtävien pidät-
                                                                             tämisestä tai peruuttamisesta.
                                                                         (*) Ks. liite XVI a.
 ---pagebreak--- C 287 E/258             FI                           Euroopan unionin virallinen lehti                                       24.11.2006
Torstai, 19. tammikuuta 2006
                      VOIMASSA OLEVA TEKSTI                                                        TARKISTUKSET
                                                              Tarkistus 13
                                                                148 artikla
Häiriöt                                                                   Sisäiset oikeussuojakeinot
Jos parlamentissa esiintyvä häiriö uhkaa olla haitaksi parla-             Asianomainen jäsen voi kahden viikon kuluessa puhemiehen
mentin työskentelylle, puhemies päättää istunnon tai                      määräämän seuraamuksen tiedoksisaannista hakea siihen
keskeyttää sen määräajaksi järjestyksen palauttamiseksi. Jos              muutosta puhemiehistölle osoitetulla oikaisuvaatimuksella,
puhemies ei saa itseään kuulluksi, hän poistuu puhemiehen                 joka keskeyttää seuraamuksen täytäntöönpanon. Puhemie-
paikalta, jolloin istunto keskeytyy. Puhemies kutsuu                      histö voi neljän viikon kuluessa oikaisuvaatimuksen tekemi-
istunnon uudelleen koolle                                                 sestä peruuttaa tai vahvistaa määrätyn seuraamuksen tai
                                                                          lieventää sitä, tämän kuitenkaan rajoittamatta asianomaisen
                                                                          jäsenen oikeutta turvautua ulkoisiin oikeussuojakeinoihin.
                                                                          Jos puhemiehistö ei tee päätöstä määräajassa, seuraamus
                                                                          raukeaa.
                                                              Tarkistus 14
                                                            Liite XVI a (uusi)
                                                                          LIITE XVI a
                                                                          Jäseniin     sovellettavien   menettelysääntöjen     tulkintaa
                                                                          koskevat suuntaviivat
                                                                          1. On erotettava toisistaan yhtäältä näkyvä käytös, joka
                                                                              voidaan hyväksyä, mikäli se ei ole loukkaavaa ja/tai
                                                                              panettelevaa ja mikäli se pysyy kohtuuden rajoissa eikä
                                                                              johda yhteenottoihin, ja toisaalta käytös, joka aktiivisesti
                                                                              häiritsee jotakin parlamentin toimintaa.
                                                                          2. Jos henkilö, jonka parlamentin jäsen on ottanut palveluk-
                                                                              seensa tai jonka pääsyä parlamenttiin tämä on helpot-
                                                                              tanut, rikkoo parlamentin tiloissa jäseniin sovellettavia
                                                                              menettelysääntöjä, vastuu asiasta on asianomaisella
                                                                              parlamentin jäsenellä.
                                                                          Kyseiset henkilöt ja muut ulkopuoliset, parlamentin tiloissa
                                                                          oleskelevat henkilöt kuuluvat puhemiehen ja tämän edusta-
                                                                          jien järjestyksenpitovaltaan.
               P6_TA(2006)0022
               Pienyrityksiä koskevan eurooppalaisen peruskirjan täytäntöönpano
               Euroopan parlamentin päätöslauselma pienyrityksiä koskevan eurooppalaisen peruskirjan täytän-
                                                      töönpanosta (2005/2123(INI))
               Euroopan parlamentti, joka
               — ottaa huomioon 9. maaliskuuta 2005 antamansa päätöslauselman Lissabonin strategian väliarvioin-
                    nista (1),
               — ottaa huomioon maaliskuussa 2000 Lissabonissa kokoontuneen Eurooppa-neuvoston päätelmät,
               (1) EUVL C 320 E, 15.12.2005, s. 164.


title: Neuvoston päätös (EU) 2016/1170, annettu 12 päivänä heinäkuuta 2016, Euroopan yhteisön ja sen jäsenvaltioiden sekä Indonesian tasavallan kokonaisvaltaisesta kumppanuudesta ja yhteistyöstä tehdyllä puitesopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestyksen vahvistamiseen ja työryhmien perustamiseen

text:
               19.7.2016

               FI

               Euroopan unionin virallinen lehti

               L 193/29

         NEUVOSTON PÄÄTÖS (EU) 2016/1170,
   annettu 12 päivänä heinäkuuta 2016,
   Euroopan yhteisön ja sen jäsenvaltioiden sekä Indonesian tasavallan kokonaisvaltaisesta kumppanuudesta ja yhteistyöstä tehdyllä puitesopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestyksen vahvistamiseen ja työryhmien perustamiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Puitesopimus Euroopan yhteisön ja sen jäsenvaltioiden sekä Indonesian tasavallan kokonaisvaltaisesta kumppanuudesta ja yhteistyöstä (1), jäljempänä ’sopimus’, tuli voimaan 1 päivänä toukokuuta 2014.

               (2)

               Sopimuksen 41 artiklan mukaisesti perustettiin sekakomitea muun muassa sopimuksen moitteettoman toiminnan ja täytäntöönpanon varmistamiseksi, jäljempänä ’sekakomitea’.

               (3)

               Sopimuksen tehokkaan täytäntöönpanon edistämiseksi olisi vahvistettava sekakomitean työjärjestys.

               (4)

               Sekakomitea voi sopimuksen 41 artiklan nojalla perustaa työryhmiä avukseen tehtäviensä hoidossa.

               (5)

               Sekakomiteassa esitettävän unionin kannan sekakomitean työjärjestyksen vahvistamiseen ja työryhmien perustamiseen olisi sen vuoksi perustuttava tähän päätökseen liitettyihin sekakomitean päätösluonnoksiin,

         ON HYVÄKSYNYT TÄMÄN PÄÄTÖKSEN:
   1 artikla
   1.   Sopimuksen 41 artiklalla perustetussa sekakomiteassa unionin puolesta esitettävä kanta

               a)

               sekakomitean työjärjestyksen vahvistamiseen ja

               b)

               työryhmien perustamiseen

         perustuu tähän päätökseen liitettyihin sekakomitean päätösluonnoksiin.
   2.   Unionin edustajat sekakomiteassa voivat sopia päätösluonnoksiin tehtävistä vähäisistä muutoksista ilman uutta neuvoston päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä heinäkuuta 2016.

            Neuvoston puolesta

            Puheenjohtaja

         P. KAŽIMÍR

      (1)  Puitesopimus Euroopan yhteisön ja sen jäsenvaltioiden sekä Indonesian tasavallan kokonaisvaltaisesta kumppanuudesta ja yhteistyöstä (EUVL L 125, 26.4.2014, s. 17).

      LUONNOS
      EU:N JA INDONESIAN SEKAKOMITEAN PÄÄTÖS N:o 1/2016,
      annettu …,
      sekakomitean työjärjestyksen vahvistamisesta
      EU:N JA INDONESIAN SEKAKOMITEA, joka
      ottaa huomioon Euroopan yhteisön ja sen jäsenvaltioiden sekä Indonesian tasavallan kokonaisvaltaisesta kumppanuudesta ja yhteistyöstä tehdyn puitesopimuksen (1), jäljempänä ’sopimus’, ja erityisesti sen 41 artiklan,
      sekä katsoo seuraavaa:

                  (1)

                  Sopimus tuli voimaan 1 päivänä toukokuuta 2014.

                  (2)

                  Sopimuksen tehokkaan täytäntöönpanon edistämiseksi sekakomitea olisi perustettava mahdollisimman pian.

                  (3)

                  Sopimuksen 41 artiklan 5 kohdan nojalla sekakomitean olisi vahvistettava oma työjärjestyksensä tämän sopimuksen soveltamista varten,

            ON HYVÄKSYNYT TÄMÄN PÄÄTÖKSEN:
      Ainoa artikla
      Vahvistetaan sekakomitean työjärjestys, sellaisena kuin se on esitetty liitteessä.

         Tehty …

               EU:n ja Indonesian sekakomitean puolesta

               Puheenjohtaja

         (1)  EUVL L 125, 26.4.2014, s. 17.

         LIITE
         Sekakomitean työjärjestys
         1 artikla
         Kokoonpano ja puheenjohtaja
         1.   Euroopan yhteisön ja sen jäsenvaltioiden sekä Indonesian tasavallan kokonaisvaltaisesta kumppanuudesta ja yhteistyöstä tehdyn puitesopimuksen, jäljempänä ’sopimus’, 41 artiklan mukaisesti perustettu sekakomitea hoitaa tehtävänsä sopimuksen 41 artiklan mukaisesti.
         2.   Sekakomitea koostuu kummankin osapuolen mahdollisimman korkean tason edustajista.
         3.   Indonesian tasavallan ulkoasiainministeri ja unionin ulkoasioiden ja turvallisuuspolitiikan korkea edustaja toimivat vuorotellen sekakomitean puheenjohtajana. He voivat siirtää ylemmälle virkamiehelle valtuutensa toimia puheenjohtajana joissakin tai kaikissa sekakomitean kokouksissa.
         2 artikla
         Edustajat
         1.   Osapuolet ilmoittavat toisilleen tiedoksi luettelon edustajistaan sekakomiteassa, jäljempänä ’jäsenet’. Sekakomitean sihteeristö hallinnoi luetteloa.
         2.   Jos jäsen haluaa käyttää varaedustajaa, hänen on ilmoitettava varaedustajansa nimi kirjallisesti puheenjohtajalle ennen kyseistä kokousta. Jäsenen varaedustajalla on kaikki kyseisen jäsenen oikeudet.
         3 artikla
         Valtuuskunnat
         1.   Sekakomitean jäsenten mukana voi olla muita virkamiehiä. Valtuuskuntien suunniteltu kokoonpano ilmoitetaan osapuolille sihteeristön välityksellä ennen kutakin kokousta.
         2.   Sekakomitean kokouksiin voidaan osapuolten yhteisestä sopimuksesta kutsua tarvittaessa tarkkailijoina asiantuntijoita tai muiden elinten edustajia antamaan tietoja erityisistä kysymyksistä.
         4 artikla
         Kokoukset
         1.   Sekakomitea kokoontuu tavallisesti vähintään kerran kahdessa vuodessa, elleivät osapuolet toisin sovi. Sekakomitean kokoukset kutsuu koolle puheenjohtaja, ja ne pidetään vuorotellen Indonesiassa ja Brysselissä yhteisesti sovittavana päivänä. Myös ylimääräisiä sekakomitean kokouksia voidaan kutsua koolle osapuolten niin sopiessa.
         2.   Sekakomitean kokouksia voidaan poikkeuksellisesti ja molempien osapuolten suostumuksella pitää myös käyttäen teknisiä keinoja, kuten video- tai puhelinneuvotteluja.
         3.   Sekakomitea kokoontuu osapuolten sopimuksen mukaan mahdollisimman korkean tason edustajien tasolla. Osapuolten on pyrittävä varmistamaan ministeritason osallistuminen aina kun mahdollista.
         4.   Jos sekakomitean kokouksen puheenjohtajana toimii ministeritason virkamies, kokousta valmistellaan etukäteen ylemmän virkamiestason kokouksessa.
         5 artikla
         Julkisuus
         1.   Elleivät osapuolet toisin päätä, sekakomitean kokoukset eivät ole julkisia. Kun osapuoli toimittaa sekakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.
         2.   Sekakomitea voi harkintansa mukaan antaa yleisölle lausuntoja.
         6 artikla
         Sihteeristö
         Yksi Euroopan ulkosuhdehallinnon edustaja ja yksi Indonesian tasavallan hallituksen edustaja toimivat yhdessä sekakomitean sihteereinä. Kaikki sekakomitean puheenjohtajalle tarkoitetut tai häneltä peräisin olevat tiedonannot välitetään sihteereille. Sekakomitean puheenjohtajalle osoitettua ja puheenjohtajalta lähtevää kirjeenvaihtoa voidaan käydä missä tahansa kirjoitetussa muodossa, myös sähköpostitse.
         7 artikla
         Kokousten esityslistat
         1.   Puheenjohtaja laatii kutakin kokousta varten esityslistaehdotuksen. Se ja muut tarvittavat asiakirjat lähetetään toiselle osapuolelle tavallisesti viimeistään 15 päivää ennen kokouksen alkua.
         2.   Puheenjohtaja voi ehdottaa, että asiantuntijoita osallistuu sekakomitean kokouksiin tietojen antamiseksi esityslistalla olevista kysymyksistä.
         3.   Sekakomitea vahvistaa esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella.
         4.   Erityisolosuhteissa ja molempien osapuolten suostumuksella puheenjohtaja voi lyhentää 1 kohdassa tarkoitettuja määräaikoja johonkin erityistapaukseen liittyvien vaatimusten huomioon ottamiseksi.
         8 artikla
         Yhteisesti hyväksytty pöytäkirja
         1.   Sekakomitean kokouksen tulokset esitetään yhteisesti hyväksytyn pöytäkirjan muodossa.
         2.   Sihteerit laativat yhdessä luonnoksen yhteisesti hyväksyttäväksi pöytäkirjaksi kokouksen isäntänä toimivan osapuolen esityksen perusteella tavallisesti 30 kalenteripäivän kuluessa kokouspäivästä. Luonnos yhteisesti hyväksyttäväksi pöytäkirjaksi perustuu puheenjohtajan laatimaan yhteenvetoon sekakomitean tekemistä päätelmistä.
         3.   Molemmat osapuolet hyväksyvät yhteisesti hyväksytyn pöytäkirjan 45 kalenteripäivän kuluessa kokouspäivästä tai osapuolten sopimaan muuhun päivään mennessä. Kun pöytäkirjasta on päästy yhteisymmärrykseen, osapuolet allekirjoittavat kaksi alkuperäiskappaletta. Kumpikin osapuoli saa yhden alkuperäiskappaleen.
         9 artikla
         Päätökset ja suositukset
         1.   Sekakomitea voi sopimuksen 41 artiklan mukaisten tehtäviensä toteuttamiseksi päättää hyväksyä päätöksen ja/tai suosituksen. Tällaisella päätöksellä ja/tai suosituksella on oltava järjestysnumero, hyväksymispäivä ja aihe.
         2.   Olosuhteiden niin vaatiessa sekakomitea voi hyväksyä päätöksensä tai suosituksensa kirjallista menettelyä noudattaen.
         3.   Sen estämättä, mitä 5 artiklassa määrätään, kumpikin osapuoli päättää sekakomitean päätösten ja suositusten julkaisemisesta omassa virallisessa lehdessään.
         10 artikla
         Kirjeenvaihto
         1.   Sekakomitealle osoitettu kirjeenvaihto ohjataan jommankumman osapuolen sihteerille, joka puolestaan ilmoittaa siitä toiselle sihteerille.
         2.   Sihteeristö varmistaa, että sekakomitealle osoitettu kirjeenvaihto toimitetaan eteenpäin puheenjohtajalle ja jaetaan tarvittaessa 11 artiklassa tarkoitettuina asiakirjoina.
         3.   Sihteeristö toimittaa puheenjohtajan lähettämän kirjeenvaihdon osapuolille ja jakaa sen tarvittaessa 11 artiklassa tarkoitettuina asiakirjoina.
         11 artikla
         Asiakirjat
         1.   Jos asioiden käsittely sekakomiteassa perustuu niitä tukeviin asiakirjoihin, sihteeristö numeroi kyseiset asiakirjat ja jakaa ne jäsenille.
         2.   Kumpikin sihteeri on vastuussa asiakirjojen jakelusta oman osapuolensa asianomaisille sekakomitean jäsenille ja jäljennöksen ottamisesta järjestelmällisesti toista sihteeriä varten.
         12 artikla
         Kulut
         1.   Osapuolet vastaavat niille sekakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.
         2.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
         13 artikla
         Työjärjestyksen muuttaminen
         Kumpi tahansa osapuoli voi pyytää kirjallisesti työjärjestyksen tarkistamista, ja työjärjestystä voidaan muuttaa osapuolten yhteisellä sopimuksella 9 artiklan mukaisesti.
         14 artikla
         Työryhmät ja muut mekanismit
         1.   Sekakomitea voi perustaa työryhmiä tai muita mekanismeja avukseen tehtäviensä hoidossa. Työryhmien ja muiden mekanismien toiminnasta raportoidaan sekakomitealle.
         2.   Sekakomitea voi lakkauttaa jo perustetun työryhmän tai muun mekanismin tai perustaa lisää työryhmiä tai muita mekanismeja avukseen tehtäviensä hoidossa.
         3.   Työryhmät ja muut mekanismit raportoivat toiminnastaan yksityiskohtaisesti sekakomitealle kussakin sen kokouksessa.
         4.   Työryhmillä on ainoastaan valta antaa suosituksia sekakomitealle.

      LUONNOS
      EU:N JA INDONESIAN SEKAKOMITEAN PÄÄTÖS N:o 2/2016,
      annettu …,
      työryhmien ja muiden mekanismien perustamisesta
      EU:N JA INDONESIAN SEKAKOMITEA, joka
      ottaa huomioon Euroopan yhteisön ja sen jäsenvaltioiden sekä Indonesian tasavallan kokonaisvaltaisesta kumppanuudesta ja yhteistyöstä tehdyn puitesopimuksen (1), jäljempänä ’sopimus’, ja erityisesti sen 41 artiklan sekä sekakomitean työjärjestyksen 14 artiklan,
      sekä katsoo seuraavaa:

                  (1)

                  Sopimus tuli voimaan 1 päivänä toukokuuta 2014.

                  (2)

                  Sopimuksen tehokkaan täytäntöönpanon edistämiseksi sen institutionaalinen kehys olisi luotava mahdollisimman pian.

                  (3)

                  Sekakomitea voi sopimuksen 41 artiklan 3 kohdan ja sekakomitean työjärjestyksen 14 artiklan nojalla perustaa työryhmiä ja muita mekanismeja avukseen tehtäviensä hoidossa.

                  (4)

                  Asiantuntijatason keskustelujen mahdollistamiseksi sopimuksen soveltamisalaan kuuluvilla keskeisillä aloilla voidaan perustaa työryhmiä tai muita mekanismeja. Osapuolet voivat lisäksi päättää muuttaa työryhmien tai muiden mekanismien luetteloa ja/tai niiden laajuutta.

                  (5)

                  Sekakomitea voi työjärjestyksensä 9 artiklan nojalla tehdä päätöksiä myös kirjallista menettelyä noudattaen.

                  (6)

                  Tämä päätös olisi hyväksyttävä, jotta työryhmistä tai mekanismeista saadaan toimintakykyisiä oikea-aikaisesti,

            ON HYVÄKSYNYT TÄMÄN PÄÄTÖKSEN:
      Ainoa artikla
      Perustetaan tämän päätöksen liitteessä luetellut työryhmät ja muut mekanismit.

         Tehty …

               EU:n ja Indonesian sekakomitean puolesta

               Puheenjohtaja

         (1)  EUVL L 125, 26.4.2014, s. 17.

         LIITE
         EU:n ja Indonesian sekakomitea
         Työryhmät ja muut mekanismit

                     1)

                     Kehitysyhteistyötä käsittelevä työryhmä

                     2)

                     Kauppaa ja investointeja käsittelevä työryhmä

                     3)

                     Ihmisoikeusvuoropuhelu

                     4)

                     Poliittinen vuoropuhelu

                     5)

                     Turvallisuusvuoropuhelu


title: Neuvoston päätös (EU) 2015/1989, annettu 26 päivänä lokakuuta 2015, kansainvälisen tiede- ja teknologiakeskuksen toiminnan jatkamista koskevan sopimuksen allekirjoittamisesta Euroopan unionin puolesta

text:
               6.11.2015

               FI

               Euroopan unionin virallinen lehti

               L 290/7

         NEUVOSTON PÄÄTÖS (EU) 2015/1989,
   annettu 26 päivänä lokakuuta 2015,
   kansainvälisen tiede- ja teknologiakeskuksen toiminnan jatkamista koskevan sopimuksen allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 1 kohdan ja 37 artiklan,
   ottaa huomioon Euroopan unionin toiminnasta tehdyn sopimuksen ja erityisesti sen 180 artiklan ja 218 artiklan 5 kohdan,
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:

               (1)

               Neuvosto valtuutti 21 päivänä lokakuuta 2013 komission ja korkean edustajan aloittamaan neuvottelut yhtenä osapuolena toimivien Euroopan unionin ja Euroopan atomienergiayhteisön, jäljempänä ’Euratom’, Amerikan yhdysvaltojen, Armenian tasavallan, Georgian, Japanin, Kazakstanin tasavallan, Kirgisian tasavallan, Korean tasavallan, Norjan kuningaskunnan ja Tadžikistanin tasavallan välisen sopimuksen tekemiseksi kansainvälisen tiede- ja teknologiakeskuksen toiminnan jatkamisesta, jäljempänä ’sopimus’.

               (2)

               Nämä neuvottelut on saatu menestyksekkäästi päätökseen, ja sopimus parafoitiin 22 päivänä kesäkuuta 2015.

               (3)

               Sopimuksen tekemiseen sovelletaan erillistä menettelyä siltä osin kuin on kyse Euratomin toimivaltaan kuuluvista asioista.

               (4)

               Sopimus olisi allekirjoitettava unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa kansainvälisen tiede- ja teknologiakeskuksen toiminnan jatkamista koskeva sopimus unionin puolesta sillä varauksella, että mainitun sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä lokakuuta 2015.

            Neuvoston puolesta

            Puheenjohtaja

         F. MOGHERINI

      (1)  Sopimuksen teksti julkaistaan yhdessä sen tekemistä koskevan päätöksen kanssa.


Avis juridique important

|

41995D0580

95/580/EY: Neuvostossa kokoontuneiden jäsenvaltioiden hallitusten edustajien päätös, tehty 20 päivänä joulukuuta 1995, Lomén toisen ja kolmannen yleissopimuksen nojalla erityislainojen muuttamisesta avustuksiksi

Virallinen lehti nro L 327 , 30/12/1995 s. 0015 - 0015

NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,tehty 20 päivänä joulukuuta 1995,Lomén toisen ja kolmannen yleissopimuksen nojalla erityislainojen muuttamisesta avustuksiksi (95/580/EY)NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotkaottavat huomioon Loméssa 15 päivänä joulukuuta 1989 allekirjoitetun neljännen AKT-EY-yleissopimuksen, sellaisena kuin se on muutettuna Mauritiuksessa 4 päivänä marraskuuta 1995 allekirjoitetulla yleissopimuksen muuttamisesta tehdyllä sopimuksella,katsovat, ettäLoméssa 31 päivänä lokakuuta 1979 tehdyn toisen AKT-ETY-yleissopimuksen 91 ja sitä seuraavissa artikloissa sekä Loméssa 8 päivänä joulukuuta 1984 tehdyn kolmannen yleissopimuksen 194 ja sitä seuraavissa artikloissa määrätään erityislainoista, jayhteisö hyväksyi Brysselissä 30 päivänä kesäkuuta 1995 neljännen AKT-EY-yleissopimuksen puolivälin tarkistusta koskevien neuvottelujen päätteeksi pidetyssä ministerikokouksessa julistuksen, jonka mukaan olisi muutettava avustuksiksi ne erityislainat, joita ei vielä ole sidottu Lomén toisen ja kolmannen yleissopimuksen perusteella,OVAT PÄÄTTÄNEET SEURAAVAA:1 artiklaLomén toisen ja kolmannen yleissopimuksen nojalla määrätyt erityislainat, joista ei ole tämän päätöksen tekopäivään mennessä tehty rahoitussopimuksia, muutetaan avustuksiksi.Ensimmäistä kohtaa sovelletaan myös kyseiseen päivämäärään mennessä vapautuneisiin tai sen jälkeen vapautuviin jäännöksiin kaikista Lomén toisen ja kolmannen yleissopimuksen erityislainojen osalta tehdyistä rahoitussopimuksista johtuvien sitoumusten päättämisen jälkeen.2 artiklaTämä päätös tulee voimaan päivänä, jona se tehdään.Tehty Brysselissä 20 päivänä joulukuuta 1995.J. L. DICENTA BALLESTERPuheenjohtaja


title: Neuvoston päätös 2011/203/YUTP, annettu 31 päivänä maaliskuuta 2011 , Georgian kriisiä varten nimitetyn Euroopan unionin erityisedustajan toimeksiannon jatkamisesta annetun päätöksen 2010/445/YUTP muuttamisesta

text:
               1.4.2011

               FI

               Euroopan unionin virallinen lehti

               L 86/72

         NEUVOSTON PÄÄTÖS 2011/203/YUTP,
   annettu 31 päivänä maaliskuuta 2011,
   Georgian kriisiä varten nimitetyn Euroopan unionin erityisedustajan toimeksiannon jatkamisesta annetun päätöksen 2010/445/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä syyskuuta 2008 yhteisen toiminnan 2008/760/YUTP (1), jolla Pierre MOREL nimitettiin Euroopan unionin erityisedustajaksi, jäljempänä ’erityisedustaja’, Georgian kriisiä varten 28 päivään helmikuuta 2009 saakka.

               (2)

               Neuvosto hyväksyi 11 päivänä elokuuta 2010 päätöksen 2010/445/YUTP (2), jolla erityisedustajan toimeksiantoa jatkettiin 31 päivään elokuuta 2011. Erityisedustajan toimeksiantoon liittyviin menoihin tarkoitettu rahoitusohje tuohon päivään saakka oli 700 000 euroa. Rahoitusohjetta olisi korotettava 1 004 000 euroon operatiivisten lisämenojen kattamiseksi.

               (3)

               Päätöstä 2010/445/YUTP olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/445/YUTP 5 artiklan 1 kohta seuraavasti:

      ”1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä syyskuuta 2010 alkavalle ja 31 päivänä elokuuta 2011 päättyvälle kaudelle 1 004 000 euroa”.

   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä maaliskuuta 2011.

      Tehty Brysselissä 31 päivänä maaliskuuta 2011.

            Neuvoston puolesta

            Puheenjohtaja

         VÖLNER P.

      (1)  EUVL L 259, 27.9.2008, s. 16.

      (2)  EUVL L 211, 12.8.2010, s. 33.


title: 2003/197/: EFTAn valvontaviranomaisen päätös N:o 197/03/KOL, tehty  5 päivänä marraskuuta 2003 , valtiontukea koskevien menettelysääntöjen ja aineellisten sääntöjen muuttamisesta 39. kerran lisäämällä uusi luku 34: Sääntöjenvastaisesti myönnetyn tuen takaisinperinnässä sovellettavat viite- ja diskonttokorot sekä korkotaso

text:
               25.5.2006

               FI

               Euroopan unionin virallinen lehti

               L 139/33

      EFTAN VALVONTAVIRANOMAISEN PÄÄTÖS

   N:o 197/03/KOL,
   tehty 5 päivänä marraskuuta 2003,
   valtiontukea koskevien menettelysääntöjen ja aineellisten sääntöjen muuttamisesta 39. kerran lisäämällä uusi luku 34: Sääntöjenvastaisesti myönnetyn tuen takaisinperinnässä sovellettavat viite- ja diskonttokorot sekä korkotaso
   EFTAN VALVONTAVIRANOMAINEN, joka
   ottaa huomioon Euroopan talousalueesta tehdyn sopimuksen (1) ja erityisesti sen 61—63 artiklan ja pöytäkirjan 26,
   ottaa huomioon EFTA-valtioiden välisen, valvontaviranomaisen ja tuomioistuimen perustamista koskevan sopimuksen (2) ja erityisesti sen 24 artiklan, 5 artiklan 2 kohdan b alakohdan ja sen pöytäkirjassa 3 olevan I osan 1 artiklan (3),
   SEKÄ KATSOO SEURAAVAA:
   EFTAn valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukea koskevien määräysten soveltamisen.
   Valvonta- ja tuomioistuinsopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.
   EFTAn valvontaviranomainen palauttaa mieleen 19 päivänä tammikuuta 1994 hyväksymänsä valtiontukea koskevat menettelysäännöt ja aineelliset säännöt (4)
       (5).
   Euroopan komissio julkaisi 8 päivänä toukokuuta 2003 tiedonannon sääntöjenvastaisesti myönnetyn tuen takaisinperinnässä sovellettavasta korkotasosta (6).
   Kyseinen tiedonanto on merkityksellinen myös Euroopan talousalueen kannalta.
   ETAn valtiontukisääntöjen yhtenäinen soveltaminen on taattava koko Euroopan talousalueella.
   ETA-sopimuksen liitteen XV lopussa olevaan lukuun ”Yleistä” kuuluvan II kohdan mukaan EFTAn valvontaviranomaisen on annettava Euroopan komissiota kuultuaan oikeudelliset säädökset, jotka vastaavat komission antamia säädöksiä.
   Aiemmassa 33.2 luvussa, joka koskee viitekorkoihin sovellettavia valtiontuen suuntaviivoja, käsitellään myös korkotasoa, joten se olisi liitettävä osaksi samaa lukua kuin sääntöjenvastaisesti myönnetyn tuen takaisinperinnässä sovellettavaa korkotasoa koskevat määräykset.
   EFTAn valvontaviranomainen on kuullut Euroopan komissiota.
   EFTAn valvontaviranomainen on kuullut EFTA-valtioita asiasta 20 päivänä kesäkuuta 2003 pidetyssä monenvälisessä kokouksessa,
   ON PÄÄTTÄNYT SEURAAVAA:

               1.

               Valtiontuen suuntaviivoja muutetaan lisäämällä niihin uusi luku 34 ”Sääntöjenvastaisesti myönnetyn tuen takaisinperinnässä sovellettavat viite- ja diskonttokorot sekä korkokanta”.

               2.

               Valtiontuen suuntaviivojen 33.2 luku muutetaan 34.1 luvuksi. Poistetaan 33.2 luku.

               3.

               Korvataan 33 luvun otsikko ”Muut määräykset” 33.1 luvun otsikolla ”Muuntaminen kansallisten valuuttojen ja euron välillä”. Kaikki tässä luvussa olevat ecuihin liittyvät maininnat korvataan ”euroilla”. Poistetaan 33.1 luvun otsikko.

               4.

               Uusi 34 luku on tämän päätöksen liitteenä.

               5.

               Päätös annetaan tiedoksi EFTA-valtioille lähettämällä niille kirjeitse jäljennös tästä päätöksestä ja sen liitteestä.

               6.

               Päätös annetaan tiedoksi Euroopan komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä ja sen liitteestä.

               7.

               Tämä päätös ja sen liite julkaistaan Euroopan unionin virallisen lehden ETA-osastossa ja ETA-täydennysosassa.

               8.

               Tämä päätös on todistusvoimainen englannin kielellä.

      Tehty Brysselissä 5 päivänä marraskuuta 2003.

            EFTAn valvontaviranomaisen puolesta

         Einar M. BULL

            Puheenjohtaja

         Hannes HAFSTEIN

            Kollegion jäsen

      (1)  Jäljempänä ”ETA-sopimus”.

      (2)  Jäljempänä ”valvonta- ja tuomioistuinsopimus”.

      (3)  Valvonta- ja tuomioistuinsopimuksen pöytäkirja 3 EFTA-valtioiden 10 päivänä joulukuuta 2001 muuttamassa muodossa. Muutokset tulivat voimaan 28 päivänä elokuuta 2003.

      (4)  Jäljempänä ”valtiontuen suuntaviivat”.

      (5)  Julkaistu alun perin
         Euroopan yhteisöjen virallisessa lehdessä L 231, 3.9.1994 ja sen samana päivänä julkaistussa ETA-täydennysosassa N:o 32, muutettu viimeksi 5 päivänä marraskuuta 2003 tehdyllä (vielä julkaisemattomalla) kollegion päätöksellä N:o 196/03/COL.

      (6)  Komission tiedonanto sääntöjenvastaisesti myönnetyn tuen takaisinperinnässä sovellettavasta korkotasosta (EUVL C 110, 8.5.2003, s. 21 oikaistu EUVL:ssä C 150, 27.6.2003, s. 3).

      LIITE

         ”34.   SÄÄNTÖJENVASTAISESTI MYÖNNETYN TUEN TAKAISINPERINNÄSSÄ SOVELLETTAVAT VIITE- JA DISKONTTOKOROT SEKÄ KORKOKANTA
         34.1.   VIITEKOROT (1)

                     (1)

                     EFTAn valvontaviranomainen käyttää ETA-sopimuksen mukaisessa valtiontukien valvontatehtävässään eri parametrejä, joihin kuuluvat viite- ja diskonttokorot.

                     (2)

                     Näitä korkoja käytetään useassa erässä maksetun tuen avustusekvivalentin arvioimiseen ja korkotukiohjelmista myönnettyjen tukien määrän laskemiseen. Niitä käytetään myös vähämerkityksistä tukea koskevan säännön ja laittomien tukien takaisinmaksun yhteydessä.

                     (3)

                     Viitekorkojen tulisi heijastaa ETA-sopimuksen allekirjoittaneissa EFTA-valtioissa tavanomaisin vakuuksin myönnettyihin keskipitkiin ja pitkiin (5–10 vuotta) lainoihin sovellettavaa keskimääräistä korkotasoa.

                     (4)

                     Viitekorot ovat 1 päivästä huhtikuuta 2000 alkaen seuraavat:

                                 —

                                 Korkoindikaattoriksi määritellään viiden vuoden joukkovelkakirjalainojen tuottoaste kyseisessä kansallisessa valuutassa korotettuna 25 pisteen preemiolla.

                                 —

                                 Viitekorko vastaa edellisen vuoden syys-, loka- ja marraskuun ajalta kirjattujen korkoindikaattoreiden keskiarvoa.

                                 —

                                 Viitekorko vahvistetaan (vuodesta 2001 alkaen) siten, että se tulee voimaan 1 päivästä tammikuuta.

                                 —

                                 Viitekorkoa tarkistetaan vuoden aikana, kun se poikkeaa edellisen kolmen kuukauden korkoindikaattoreiden keskiarvosta enemmän kuin 15 prosenttia.

                           LISÄKSI ON OTETTAVA HUOMIOON, ETTÄ

                                 —

                                 viitekorko, joka on tällä tavoin määritelty, on alin käytetty korko ja sitä voidaan korottaa tilanteissa, joissa on erityinen riski (jos kyseessä on esimerkiksi vaikeuksissa oleva yritys tai jos pankkien yleensä vaatimat vakuudet puuttuvat).

                                 —

                                 EFTAn valvontaviranomainen varaa mahdollisuuden käyttää viiden vuoden joukkovelkakirjalainojen tuottoasteen tasoa lyhyempää (esimerkiksi 1 vuoden Libor) tai pidempää (10 vuoden joukkovelkakirjojen korot) peruskorkoa, jos tämä on tarpeen joidenkin tapausten tarkastelussa.

                     (5)

                     EFTAn valvontaviranomainen tiedottaa viitekoron seuraavassa Internet-osoitteessa: www.eftasurv.int

               34.2.   SÄÄNTÖJENVASTAISESTI MYÖNNETYN TUEN TAKAISINPERINNÄSSÄ SOVELLETTAVA KORKOTASO (2)

                     (1)

                     Valvontaviranomaisen ja tuomioistuimen perustamista koskevan sopimuksen pöytäkirjassa 3 olevan II osan 14 artiklassa määrätään, että sääntöjenvastaista tukea koskevissa kielteisissä päätöksissä EFTAn valvontaviranomainen päättää, että asianomaisen EFTA-valtion on toteutettava kaikki tarpeelliset toimenpiteet tuen perimiseksi takaisin tuensaajalta. Takaisin perittävään tukeen lisätään korko, jonka suuruuden EFTAn valvontaviranomainen vahvistaa. Korkoa maksetaan siitä päivästä alkaen, jolloin sääntöjenvastainen tuki on ollut tuensaajan käytössä, sen takaisinperimispäivään asti.

                     (2)

                     Euroopan komissio totesi EU:n jäsenvaltioille 22 päivänä helmikuuta 1995 lähettämässään kirjeessä, että käyttämällä käyvän korkotason mukaista korkoa lainsäädännössä määritetyn koron sijaan voidaan sääntöjenvastaisesta tuesta tuensaajalle koituva aiheeton etu laskea tarkemmin tilanteen palauttamiseksi ennalleen. Komissio ilmoitti jäsenvaltioille, että se käyttää sääntöjenvastaisen tuen takaisinperimistä koskevissa päätöksissään käyvän korkotason mukaisen koron perustana viitekorkoa, jota käytetään aluetukien nettoavustusekvivalenttia laskettaessa. Komission vakiintuneena käytäntönä on jo vuosien ajan ollut lisätä takaisinperimistä koskeviin päätöksiin lauseke, jossa edellytetään, että takaisinperittävään tukeen lisättävä korko määritetään aluetukien nettoavustusekvivalentin laskemiseen käytettävän viitekoron perusteella. Komissio antoi 9 päivänä syyskuuta 1997 tiedonannon (3), jossa esiteltiin yksityiskohtaisemmin laittomien tukien takaisinmaksun laskemiseen ja muihin tarkoituksiin sovellettavia viitekorkoja ja jonka EFTAn valvontaviranomainen sisällytti osittain valtiontuen suuntaviivoihin (ks. nykyinen 34.1 luku (4)). On herännyt kysymys, sovelletaanko yksinkertaista korkoa vai lasketaanko korkoa korolle (5).

                     (3)

                     Yhteisön laajan oikeuskäytännön perusteella (6) takaisinperintä on looginen seuraus tuen sääntöjenvastaisuudesta. Takaisinperinnän tarkoituksena on palauttaa aikaisemmin vallinnut tilanne. Maksamalla tuen takaisin tuensaaja menettää edun, jonka se sai markkinoilla kilpailijoihinsa verrattuna, ja samalla ennen tuen maksua vallinnut markkinatilanne palautuu ennalleen. Markkinakäytännön mukaan yksinkertaista korkoa sovelletaan tavallisesti silloin, kun varojen saaja ei voi käyttää korkosummaa ennen tietyn kauden loppua (esim. jos korkoa maksetaan vasta tietyn ajan jälkeen). Korkoa korolle sovelletaan yleensä silloin, kun voidaan katsoa, että korkoa on maksettu saajalle jokaisena vuonna (tai jokaisella kaudella) ja se on kasvattanut näin alkuperäisen pääoman määrää. Tällöin varojen saaja saa korkoa myös kultakin kaudelta maksetusta korosta.

                     (4)

                     Käytännössä myönnetyn tuen muoto ja kunkin tuensaajan tilanne voi vaihdella. Jos tuki on johtanut liiallisiin korvauksiin, yrityksen tuesta saamaa hyötyä voidaan verrata talletukseen, josta yleensä maksetaan korkoa korolle. Jos tuki on investointitukea tietyille tukikelpoisille kustannuksille, tuella on voitu korvata vaihtoehtoinen rahoituslähde, joka yleensä myös edellyttäisi markkinaehtoista korkoa korolle. Jos tuki on toimintatukea, se vaikuttaa suoraan tuloslaskelmaan ja taseeseen ja sitä kautta talletettavina olevien varojen määrään. Vaikka tilanteet voivat vaihdella, näyttää kuitenkin siltä, että sääntöjenvastaisen tuen vaikutukset ovat samankaltaiset. Se tarjoaa tuensaajalle rahoitusta samanlaisin ehdoin kuin keskipitkän ajan koroton laina. Näin ollen vaikuttaa tarpeelliselta lasketa korkoa korolle, jotta voidaan varmistaa tilanteesta koituvien taloudellisten etujen täydellinen kompensointi.

                     (5)

                     Näin ollen EFTAn valvontaviranomainen ilmoittaa EFTA-valtioille ja asianomaisille osapuolille, että se soveltaa kaikissa sääntöjenvastaisesti myönnetyn tuen takaisinperintää koskevissa tulevissa päätöksissään aluetukien nettoavustusekvivalentin laskemisessa käytettävää viitekorkoa laskemalla korkoa korolle. Yleisen markkinakäytännön mukaan korkoa korolle lasketaan vuositasolla. EFTAn valvontaviranomainen odottaa, että EFTA-valtiot laskevat korkoa korolle myös parhaillaan täytäntöönpanon kohteena olevien päätösten osalta, ellei se ole ETA:n lainsäädännön yleisten periaatteiden vastaista.”

         (1)  Tämä luku vastaa osittain komission tiedonantoa viite- ja diskonttokorkojen vahvistamismenetelmästä (EYVL C 273, 9.9.1997, s. 3), joka oli aiemmin valtiontuen suuntaviivojen 33.2 luku.

         (2)  Tämä luku vastaa komission tiedonantoa sääntöjenvastaisesti myönnetyn tuen takaisinperinnässä sovellettavasta korkotasosta (EUVL C 110, 8.5.2003, s. 21 oikaistu EUVL:ssä C 150, 27.6.2003, s. 3).

         (3)  Komission tiedonanto viite- ja diskonttokorkojen vahvistamismenetelmästä, ks. alaviite 1.

         (4)  Komission myöhemmin julkaisema tiedonanto viite- ja diskonttokorkojen vahvistamismenetelmiin tehtävistä teknisistä mukautuksista (EYVL C 241, 26.8.1999, s. 9) liittyi siirtymiseen talous- ja rahaliiton kolmanteen vaiheeseen 1 päivänä tammikuuta 1999 eikä ollut Euroopan talousalueen kannalta merkittävä.

         (5)  Yksinkertainen korko lasketaan seuraavalla kaavalla: korko = (pääoma × korkokanta × vuosien lukumäärä).
      Koronkorko lasketaan seuraavalla kaavalla (kun korkoa korolle lasketaan vuosittain): korko = (pääoma (1 + korkokanta) vuosien lukumäärä) – pääoma.

         (6)  Ks. erityisesti asia C-24/95, Land Rheinland-Pfalz v. Alcan, tuomio 20.3.1997 (Kok. 1997, sivu I-1591) ja asia T-459/93, Siemens v. Euroopan yhteisöjen komissio, tuomio 8.6.1995 (Kok. 1995, sivu II-1675).


title: 2007/867/EY: Neuvoston päätös, tehty 20 päivänä joulukuuta 2007 , Euroopan yhteisön ja Uuden-Seelannin välisen sopimuksen tekemisestä kirjeenvaihtona GATT 1994 –sopimuksen XXVIII artiklan nojalla GATT 1994 -sopimuksen liitteenä olevassa EY:n luettelossa CXL määrätyn Uuden-Seelannin voita koskevan WTO-tariffikiintiön muuttamiseksi

text:
               22.12.2007

               FI

               Euroopan unionin virallinen lehti

               L 340/95

         NEUVOSTON PÄÄTÖS,
   tehty 20 päivänä joulukuuta 2007,
   Euroopan yhteisön ja Uuden-Seelannin välisen sopimuksen tekemisestä kirjeenvaihtona GATT 1994 –sopimuksen XXVIII artiklan nojalla GATT 1994 -sopimuksen liitteenä olevassa EY:n luettelossa CXL määrätyn Uuden-Seelannin voita koskevan WTO-tariffikiintiön muuttamiseksi
   (2007/867/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti komission 14 päivänä toukokuuta 2007 avaamaan vuoden 1994 GATT-sopimuksen XXVIII artiklan mukaiset neuvottelut Uuden-Seelannin voita koskevan WTO-tariffikiintiön muuttamiseksi. Euroopan yhteisö ilmoitti näin ollen WTO:lle 3 päivänä elokuuta 2007 aikeestaan muuttaa EY:n luettelossa CXL mainittua Uuden-Seelannin voita koskevaa WTO-tariffikiintiötä.

               (2)

               Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.

               (3)

               Komissio on neuvotellut sopimuksen Uuden-Seelannin kanssa. Tämän vuoksi Euroopan yhteisön ja Uuden-Seelannin välinen kirjeenvaihtona tehty sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta GATT 1994 -sopimuksen XXVIII artiklan nojalla Euroopan yhteisön ja Uuden-Seelannin välillä kirjeenvaihtona tehty sopimus GATT 1994 -sopimuksen liitteenä olevassa EY:n luettelossa CXL määrätyn Uuden-Seelannin voita koskevan WTO-tariffikiintiön muuttamiseksi.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisöä sitovasti.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 20 päivänä joulukuuta 2007.

            Neuvoston puolesta

            Puheenjohtaja

         F. NUNES CORREIA

    ---documentbreak---

               22.12.2007

               FI

               Euroopan unionin virallinen lehti

               L 340/96

         Euroopan yhteisön ja Uuden-Seelannin välinen kirjeenvaihtona tehty
   SOPIMUS
   GATT 1994 -sopimuksen XXVIII artiklan nojalla GATT 1994 sopimuksen liitteenä olevassa EY:n luettelossa CXL määrätyn Uuden-Seelannin voita koskevan WTO-tariffikiintiön muuttamiseksi
   Bryssel,
   Arvoisa Herra
   Tullitariffeja ja kauppaa koskevan yleissopimuksen (GATT 1994) liitteenä olevassa EY:n luettelossa CXL määrätyn Uuden-Seelannin voita koskevan WTO-tariffikiintiön muuttamisesta GATT 1994 sopimuksen XXVIII artiklan nojalla Euroopan yhteisön (EY) ja Uuden-Seelannin välillä käytyjen neuvottelujen perusteella EY hyväksyy seuraavat päätelmät.
   Uuden-Seelannin voita koskevaan WTO-tariffikiintiöön liittyvät loppumääräykset.
   Tariffikiintiötä sovelletaan Uudesta-Seelannista peräisin olevaan voihin, joka kuuluu seuraaviin tullinimikkeisiin:

               CN-koodi

               Tavaran kuvaus

               ex04051011
               ex04051019

               Voi, vähintään kuusi viikkoa vanha, rasvapitoisuus vähintään 80 mutta alle 85 painoprosenttia, valmistettu suoraan maidosta tai kermasta ilman varastoituja aineksia soveltamalla yksittäistä, itsenäistä ja keskeytymätöntä menettelyä

               ex04051030

               Voi, vähintään kuusi viikkoa vanha, rasvapitoisuus vähintään 80 mutta alle 85 painoprosenttia, valmistettu suoraan maidosta tai kermasta ilman varastoituja aineksia soveltamalla yksittäistä, itsenäistä ja keskeytymätöntä menettelyä, jonka aikana kerma voi välillä olla voiöljynä ja/tai maitorasvan fraktiona (menettelyistä käytetään nimityksiä ”Ammix” ja ”Spreadable”)

         Kiintiötulli on 70 euroa/100 kg.
   Kiintiön määrä on 74 693 tonnia
   Kiintiön käyttöön sovelletaan asiaa koskevissa yhteisön säännöksissä vahvistettuja edellytyksiä.
   Yleistä
   Tämän sopimuksen määräyksiä sovelletaan 1 päivästä tammikuuta 2008 alkaen.
   Olisin kiitollinen, jos voisitte vahvistaa hallituksenne hyväksyvän tämän kirjeen sisällön.
   Vastaanottakaa, Arvoisa Herra, korkeimman kunnioitukseni vakuutus.

      Euroopan yhteisön puolesta

   Bryssel,
   Arvoisa Herra
   Minulla on kunnia ilmoittaa vastaanottaneeni seuraavan tänään päivätyn kirjeenne:

      ”Tullitariffeja ja kauppaa koskevan yleissopimuksen (GATT 1994) liitteenä olevassa EY:n luettelossa CXL määrätyn Uuden-Seelannin voita koskevan WTO-tariffikiintiön muuttamisesta GATT 1994 sopimuksen XXVIII artiklan nojalla Euroopan yhteisön (EY) ja Uuden-Seelannin välillä käytyjen neuvottelujen perusteella EY hyväksyy seuraavat päätelmät.
      Uuden-Seelannin voita koskevaan WTO-tariffikiintiöön liittyvät loppumääräykset.
      Tariffikiintiötä sovelletaan Uudesta-Seelannista peräisin olevaan voihin, joka kuuluu seuraaviin tullinimikkeisiin:

                  CN-koodi

                  Tavaran kuvaus

                  ex04051011
                  ex04051019

                  Voi, vähintään kuusi viikkoa vanha, rasvapitoisuus vähintään 80 mutta alle 85 painoprosenttia, valmistettu suoraan maidosta tai kermasta ilman varastoituja aineksia soveltamalla yksittäistä, itsenäistä ja keskeytymätöntä menettelyä

                  ex04051030

                  Voi, vähintään kuusi viikkoa vanha, rasvapitoisuus vähintään 80 mutta alle 85 painoprosenttia, valmistettu suoraan maidosta tai kermasta ilman varastoituja aineksia soveltamalla yksittäistä, itsenäistä ja keskeytymätöntä menettelyä, jonka aikana kerma voi välillä olla voiöljynä ja/tai maitorasvan fraktiona (menettelyistä käytetään nimityksiä ’Ammix’ ja ’Spreadable’)

            Kiintiötulli on 70 euroa/100 kg.
      Kiintiön määrä on 74 693 tonnia.
      Kiintiön käyttöön sovelletaan asiaa koskevissa yhteisön säännöksissä vahvistettuja edellytyksiä.
      Yleistä
      Tämän sopimuksen määräyksiä sovelletaan 1 päivästä tammikuuta 2008 alkaen.
      Olisin kiitollinen, jos voitte vahvistaa hallituksenne olevan yhtä mieltä edellä olevasta.”

   Uudella-Seelannilla on kunnia vahvistaa hyväksyvänsä kirjeen sisällön.
   Vastaanottakaa, Arvoisa Herra, korkeimman kunnioitukseni vakuutus.

      Uuden-Seelannin puolesta

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         От името на Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         În numele Comunitatii Europene
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         For New Zealand
         От името на Нова Зеландия
         Por Nueva Zelanda
         Za Nový Zêland
         For New Zealand
         Für Neuseeland
         Uus-Meremaa nimel
         Για τη Νέα Υηλανδία
         Pour la Nouvelle-Zélande
         Per la Nuova Zelanda
         Jaunzēlandes vārdā
         Naujosios Zelandijos vardu
         Új-Zéland részéről
         Għan-New Zealand
         Voor Nieuw-Zeeland
         W imieniu Nowej Zelandii
         Pela Nova Zelândia
         În numele Noii Zeelande
         Za Nový Zéland
         Za Novo Zelandijo
         Uuden-Seelannin puolesta
         För Nya Zeeland


Tärkeä oikeudellinen huomautus

|

52006DP0480

Euroopan parlamentin päätös Gabriele Albertinin parlamentaarisen koskemattomuuden ja erioikeuksien puolustamista koskevasta pyynnöstä (2006/2122(IMM))

Virallinen lehti nro 314 E , 21/12/2006 s. 0082 - 0084

		P6_TA(2006)0480Gabriele Albertinin parlamentaarisen koskemattomuuden puolustamista koskeva pyyntöEuroopan parlamentin päätös Gabriele Albertinin parlamentaarisen koskemattomuuden ja erioikeuksien puolustamista koskevasta pyynnöstä (2006/2122(IMM))Euroopan parlamentti, joka- ottaa huomioon Gabriele Albertinin esittämän, 28. huhtikuuta 2006 päivätyn pyynnön, josta ilmoitettiin täysistunnossa 15. toukokuuta 2006 ja joka koskee hänen parlamentaarisen koskemattomuutensa puolustamista häntä vastaan Milanon aluetuomioistuimessa käynnistetyn rikosoikeudenkäynnin yhteydessä,- kuultuaan Gabriele Albertinia työjärjestyksen 7 artiklan 3 kohdan mukaisesti,- ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,- ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1],- ottaa huomioon Italian tasavallan perustuslain 68 artiklan,- ottaa huomioon työjärjestyksen 6 artiklan 3 kohdan ja 7 artiklan,- ottaa huomioon oikeudellisten asioiden valiokunnan mietinnön (A6-0383/2006),A. ottaa huomioon, että Gabriele Albertini on 10.- 13. kesäkuuta 2004 järjestetyillä kuudensilla välittömillä vaaleilla valittu Euroopan parlamentin jäsen ja että Euroopan parlamentti tarkisti hänen valtakirjansa 14. joulukuuta 2004 [2],B. ottaa huomioon, että Euroopan parlamentin istuntojen ajan sen jäsenillä on oman valtionsa alueella kansanedustajille myönnetty koskemattomuus ja että koskemattomuuteen ei voida vedota silloin, kun jäsen tavataan itse teosta, eikä se estä Euroopan parlamenttia käyttämästä oikeuttaan pidättää koskemattomuuden yhden jäsenen osalta [3],C. ottaa huomioon, että käsiteltävänä olevaan tapaukseen sovellettava säännös on Italian perustuslain 68 pykälän toinen momentti, joka sallii rikosoikeudenkäynnin käynnistämisen parlamentin jäseniä vastaan ilman mitään erityisiä muodollisuuksia, kun otetaan huomioon, että siinä säädetään, että ilman parlamentin ylä- tai alahuoneen lupaa, sen mukaan, kumman jäsenestä on kysymys, parlamentin jäsenelle ei voida suorittaa ruumiintarkastusta, hänen asunnossaan ei voida tehdä kotietsintää, häntä ei voida pidättää tai hänen henkilökohtaista vapauttaan muulla tavoin riistää eikä häntä voida pitää vangittuna, ellei kyse ole lainvoimaisen tuomion täytäntöönpanosta tai ellei häntä ole tavattu itse teosta (flagrante delicto) sellaiseen rikokseen liittyen, josta pidätysmääräys on pakollinen,D. ottaa huomioon, että Milanon aluetuomioistuimen yleisen syyttäjän viraston Gabriele Albertinia vastaan nostamat syytteet koskevat tyhjien muutosesitysten jättämistä Milanon kaupunginvaltuuston budjettimenettelyn yhteydessä tarkoituksena täyttää ne myöhemmin, kun opposition jättämät muutosesitykset olisivat selvillä, jotta vältettäisiin muutosesitysten jättämistä määräajan päätyttyä, koska sellaista ei hyväksyttäisi,E. katsoo, että tyhjien muutosesitysten jättämistä voidaan pitää politiikan ja poliittisen elämän yhtenä osana ja että sikäli kuin lopullista asiakirjaa, johon ne liittyvät, ei ole hyväksytty, tällaiset muutosesitykset ovat yksinkertaisesti sisäiseen menettelyyn kuuluvia asiakirjoja, joilla ei ole ulkoista vaikutusta, erityisesti ja ennen kaikkea rikosoikeudellisesta näkökulmasta, koska tällaisten muutosesitysten jättäminen on mahdoton rikos ja tällaista rikosta ei joka tapauksessa ole olemassa,F. ottaa huomioon, että eräässä toisessa oikeudenkäynnissä (asia nro 9384/03 R.G.N.R.) Milanon aluetuomioistuinta on pyydetty tutkimaan Gabriele Albertinia vastaan esitettyjä väitteitä vastaavia väitteitä, jotka Gabriel Albertin on puolestaan itse esittänyt ja kohdistanut poliittisin vastustajiinsa, ja että tässä yhteydessä Milanon aluetuomioistuin kuitenkin on todennut, etteivät perusteet asian käsittelemiselle täyty, ja jättänyt asian tutkimatta,G. ottaa huomioon, että se, että sama tuomioistuin on omaksunut täysin vastakkaiset kannat kahdessa olennaisilta osiltaan samankaltaisessa tapauksessa, on kohtuutonta eikä yhdenvertaisen kohtelun mukaista, mikä antaa aihetta olettaa, että Gabriele Albertinin asiaa ei ole tutkittu oikeudenmukaisella tavalla,H. ottaa huomioon, että kyse on erittäin arkaluonteisesta asiasta ja että siitä Euroopan parlamentin erioikeuksille aiheutuvia seurauksia on mahdoton hyväksyä, koska yhdenvertaisen kohtelun puuttumiselle Gabriele Albertinin tapauksessa ei ole mitään perusteita, mikä herättää kysymyksen fumus persecutionis -tilanteesta,I. katsoo, että mikä tahansa Euroopan parlamentin yhteen jäseneen kohdistuva poliittinen vaino on hyökkäys Euroopan kansalaisten demokraattisesti valitseman poliittisen instituution Euroopan parlamentin koskemattomuutta vastaan ja merkitsee parlamentin väheksymistä,J. katsoo, että italialaisen tuomioistuimen syrjivä asenne on Gabriele Albertinia kohtaan vahingollinen,K. ottaa huomioon, että jos Euroopan parlamentin jäsenten asemaa koskevat säännöt olisivat jo tulleet voimaan, mitä ei ole vielä tapahtunut, vaikka Euroopan parlamentti on hyväksynyt ne jo kahdesti, 5. joulukuuta 2002 [4] ja 17. joulukuuta 2003 [5] antamissaan päätöslauselmissa, oikeudenkäyntimenettely Gabriele Albertinia vastaan olisi voitu keskeyttää;1. pitää valitettavana sitä, että Euroopan yhteisöjen erioikeuksista ja vapauksista 8. huhtikuuta 1965 tehty pöytäkirja ei, sellaisena kuin se nyt on, anna Euroopan parlamentille keinoja toteuttaa sitovia toimia Gabriele Albertinin suojelemiseksi, ja päättää näin ollen olla puolustamatta hänen koskemattomuuttaan;2. kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä yleisen syyttäjän virastoon Milanon aluetuomioistuimeen rikosasiaan nro 8629/05 R.G. liittyen.[1] Asia 101/63, Wagner v. Fohrmann ja Krier, Kok. 1964 suomenkielinen erityispainos I, s. 203, ja asia 149/85, Wybot v. Faure ym., Kok. 1986 suomenkielinen erityispainos VIII, s. 729.[2] Euroopan parlamentin päätös valtakirjojen tarkastuksesta (EUVL C 226 E, 15.9.2005, s. 51).[3] Euroopan yhteisöjen erioikeuksista ja vapauksista 8. päivänä huhtikuuta 1965 tehdyn pöytäkirjan 10 artikla.[4] EUVL C 27 E, 30.1.2004, s. 139.[5] EUVL C 91 E, 15.4.2004, s. 230.--------------------------------------------------


Avis juridique important

|

31999D0408

1999/408/EY: Neuvoston päätös, tehty 29 päivänä huhtikuuta 1999, sopimuksen tekemisestä Euroopan yhteisön ja Kanadan tieteellistä ja teknistä yhteistyötä koskevan sopimuksen muuttamiseksi

Virallinen lehti nro L 156 , 23/06/1999 s. 0023 - 0023

NEUVOSTON PÄÄTÖS,tehty 29 päivänä huhtikuuta 1999,sopimuksen tekemisestä Euroopan yhteisön ja Kanadan tieteellistä ja teknistä yhteistyötä koskevan sopimuksen muuttamiseksi(1999/408/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 m artiklan yhdessä sen 228 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, että(1) neuvosto hyväksyi 26 päivänä helmikuuta 1996 tekemällään päätöksellä(3) Euroopan yhteisön ja Kanadan tieteellistä teknistä yhteistyötä koskevan sopimuksen tekemisen,(2) neuvosto valtuutti 22 päivänä kesäkuuta 1998 tekemällään päätöksellä komission neuvottelemaan edellä mainitun yhteistyösopimuksen muuttamisesta ainoastaan sopimuksen 4 artiklassa mainittujen yhteistyöalojen osalta sopimuksen 12 artiklan b kohdassa määrätyn menettelyn mukaisesti,(3) neuvosto antoi 13 päivänä joulukuuta 1998 tekemällään päätöksellä valtuudet allekirjoittaa muutossopimus,(4) muutossopimus allekirjoitettiin 17 päivänä joulukuuta 1998, ja(5) tämä muutossopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään sopimus Euroopan yhteisön ja Kanadan tieteellistä ja teknistä yhteistyötä koskevan sopimuksen muuttamisesta.Muutosopimuksen teksti on tämän päätöksen liitteenä.2 artiklaNeuvoston puheenjohtaja antaa Euroopan ja Kanadan tieteellistä ja teknistä yhteistyötä koskevan sopimuksen 12 artiklan mukaisesti ilmoituksen siitä, että liitteenä olevan muutossopimuksen voimaantulon kannalta tarpeelliset menettelyt on yhteisön osalta saatettu päätökseen.Tehty Luxemburgissa 29 päivänä huhtikuuta 1999.Neuvoston puolestaW. MÜLLERPuheenjohtaja(1) EYVL C 400, 22.12.1998, s. 27.(2) Lausunto annettu 13. huhtikuuta 1999 (ei vielä julkaistu virallisessa lehdessä).(3) EYVL L 74, 22.3.1996, s. 25.


Avis juridique important

|

31995D0039

95/39/EY: Neuvoston päätös, tehty 16 päivänä tammikuuta 1995, alueiden komitean jäsenen nimittämisestä

Virallinen lehti nro L 050 , 07/03/1995 s. 0030 - 0030

NEUVOSTON PÄÄTÖS,tehty 16 päivänä tammikuuta 1995,alueiden komitean jäsenen nimittämisestä (95/39/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon alueiden komitean jäsenten ja varajäsenten nimittämisestä 26 päivänä tammikuuta 1994 tehdyn neuvoston päätöksen (1),katsoo, että komitean jäsenen paikka on vapautunut Konstantin Klironomosin saatua tehtävästään eron, josta neuvostolle on annettu tieto 13 päivänä heinäkuuta 1994,ottaa huomioon Kreikan hallituksen ehdotuksen,ON PÄÄTTÄNYT SEURAAVAA:Ainoa artikla Nimitetään Georges Tzanakis alueiden komitean jäseneksi Konstantin Klironomosin tilalle tämän jäljellä olevaksi toimikaudeksi eli 25 päivään tammikuuta 1998 asti. Tehty Brysselissä 16 päivänä tammikuuta 1995.Neuvoston puolestaE. ALPHANDÉRYPuheenjohtaja(1) EYVL N:o L 31, 4.2.1994, s. 29


Avis juridique important

|

32000D0467

2000/467/EY: Euroopan parlamentin päätös, tehty 13 päivänä huhtikuuta 2000, vastuuvapauden myöntämisestä Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuonna 1998

Virallinen lehti nro L 191 , 27/07/2000 s. 0006 - 0008 Virallinen lehti nro 040 , 07/02/2001 s. 0387 - 0389

Euroopan parlamentin päätös,tehty 13 päivänä huhtikuuta 2000,vastuuvapauden myöntämisestä Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuonna 1998(2000/467/EY)EUROOPAN PARLAMENTTI, jokaottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen (Cedefop - Thessaloniki) tilinpäätöksestä ja varainhoidosta 31. joulukuuta 1998 päättyneeltä varainhoitovuodelta (C5-0149/2000)(1),ottaa huomioon neuvoston 13. maaliskuuta 2000 antaman suosituksen (C5-0151/2000),ottaa huomioon EY:n perustamissopimuksen ja erityisesti sen 276 artiklan,ottaa huomioon työjärjestyksen 93 artiklan ja liitteen V,ottaa huomioon talousarvion valvontavaliokunnan mietinnön (A5-0089/2000),A. ottaa huomioon, että parlamentti myönsi hallintoneuvostolle 4. toukokuuta 1999(2) vastuuvapauden varainhoitovuoden 1997 osalta sillä ehdolla, että se sitoutuu ottamaan käyttöön uuden budjetointi- ja kirjanpitojärjestelmän, vähentämään ennakkomaksujärjestelmään turvautumista, ottamaan käyttöön uuden henkilöstöpolitiikan ja toimittamaan kahdesti vuodessa kertomuksen käyttöön otettavien uusien tilojen valmistumisesta,B. ottaa huomioon, että tilintarkastustuomioistuimen kertomuksessa varainhoitovuodelta 1998 huomautetaan, että keskus käyttää talousarvion ja taseen valmisteluun edelleen vanhaa ja monimutkaista järjestelmää, turvautuu ennakkomaksujärjestelmään henkilöstön palkkojen maksamisessa, ei tarkastele järjestelmällisesti henkilöstön etuuksia ja viivästelee tarjouspyyntöjä tehdessään,C. ottaa huomioon, että keskus on aikataulustaan jäljessä sen oman hallinto- ja kirjanpitojärjestelmän laatimisessa, joka käynnistettiin vuonna 1997, kun taas komission kehittämä vastaava järjestelmä erillisvirastoja varten oli valmis 1. tammikuuta 1998,D. ottaa huomioon, että keskus suunnittelee uuden, marraskuussa 1999 virallisesti käyttöön otetun rakennuksen lopputarkastuksen ajankohdaksi marraskuuta 2000,E. ottaa huomioon, että keskuksen ja tilintarkastustuomioistuimen välinen suhteellisen pitkä kuulemismenettely lyhyestä kertomuksesta johti varainhoitovuotta 1998 koskevan vuosikertomuksen antamiseen marraskuussa 1999,F. ottaa huomioon, että tilintarkastustuomioistuin, jota ei ole valtuutettu arvioimaan keskuksen tehokkuutta sen tavoitteisiin pääsemisessä vaan tarkastaa sen tilit, toteaa, että se on saanut riittävän varmuuden siitä, että 31. joulukuuta 1998 päättyneen varainhoitovuoden vuosittainen tilinpäätös on luotettava ja tilien perustana olevat toimet kokonaisuudessaan lailliset ja asianmukaiset,G. katsoo, että on tarpeen suorittaa ulkoinen arviointi siitä, kuinka tuloksellisesti keskus on saavuttanut ammatillisen koulutuksen kehittämistavoitteet, koska edellinen tutkimus keskuksen saavutuksista toteutettiin helmikuussa 1995,1. panee merkille seuraavat luvut Euroopan ammatillisen koulutuksen kehittämiskeskuksen tileissä:VARAINHOITOVUOSI 1998>TAULUKON PAIKKA>Ensimmäisen erillisviraston 25. toimintavuosi2. onnittelee keskusta sen juhlavuonna, kun on kulunut 25 vuotta siitä, kun keskus perustettiin 10. helmikuuta 1975 annetulla neuvoston asetuksella (ETY) N:o 337/75, ja uskoo, että sen toiminnan elävöityminen viime vuosina johtaa selvään edistymiseen tuotteiden ja palvelujen toimittamisessa,3. on tietoinen siitä, että keskus on kyennyt selviytymään henkilöstöön ja sijoitukseen liittyvistä ongelmista, jotka aiheutuivat suoraan sille määrätystä siirrosta Berliinistä Thessalonikiin syyskuussa 1995,Komission uudistusohjelman vaikutukset4. huomauttaa, että parlamentin komissiolle esittämillä vaatimuksilla komission rakenteiden ja varainhoitojärjestelmien uudistamisesta ja tästä seuraavalla varainhoidon valvonnan pääosaston roolin muuttumisella on suoria vaikutuksia keskuksen toimintaan ja ne edellyttävät varainhoitoasetusten uudelleen muotoilua sekä toimintoperusteisen budjetoinnin käyttöönottoa,Tietokonejärjestelmän kehittämisessä ilmenneet viivästymiset5. huomauttaa, että keskus käytti vähäisiä resursseja vuosina 1997, 1998 ja 1999 talousarvion ja kirjanpidon hallinnointiin tarkoitetun räätälöidyn tietokonejärjestelmän kehittämiseen, kun taas useat virastot käyttävät Sincom2-järjestelmää, komission kehittämää hajautettua sovellusta,6. kehottaa keskusta varmistamaan, että vanha järjestelmä on kokonaisuudessaan korvattu 1. heinäkuuta 2000 mennessä, ja odottaa, että komissio tutkii uuden sovelluksen toimivuutta ja että tietojen ja sisäisen asiantuntemuksen riittävyys varmistetaan,7. kehottaa komissiota laajentamaan järjestelmää sisällyttämällä siihen integroidun resurssienhallintajärjestelmän mukaisesti virastojen toimintoperusteisen hallinnoinnin, seuranta, henkilöstön tarkastaminen ja arviointi, virkamatkat, asiakirjat ja inventointi mukaan lukien,Ennakkomaksujärjestelmä8. pitää myönteisenä, että keskus on vähentänyt maksujen suorittamisessa turvautumista ennakkomaksujärjestelmään 6,6 miljoonaan eurosta vuonna 1997 5,9 miljoonaan euroon vuonna 1998 ja edelleen 3,1 miljoonaan euroon vuonna 1999, ja tietoisena keskuksen toimintaympäristöstä kehottaa kuitenkin edelleen vähentämään ennakkomaksujärjestelmän käyttöä,Kiinteistöpolitiikka9. onnittelee keskusta sen rakennuksen virallisen käyttöönoton johdosta 22. marraskuuta 1999, mutta on huolestunut siitä, että rakennuksen lopputarkastus toteutetaan vasta marraskuussa 2000,Suositukset tilintarkastustuomioistuimelle10. pitää myönteisenä tilintarkastustuomioistuimen lyhyttä ja täsmällistä kertomusta ja toivoo, että tilintarkastustuomioistuin jatkaa tällaista tehokasta linjaa; kehottaa tilintarkastustuomioistuinta seuraamaan järjestelmällisesti vastuuvapauden myöntävän viranomaisen päätöksiä ja laatimaan kaikkien erillisvirastojen tilintarkastukset kattavan analyysin,11. kehottaa säätiötä ja tilintarkastustuomioistuinta lyhentämään kuulemismenettelyn kestoa varmistaakseen, että vuosikertomus voidaan esitellä parlamentille ennen kyseistä varainhoitovuotta seuraavan vuoden heinäkuun 15. päivää,Uusi strategia ja toimintasuunnitelma osana viisivuotisarviointia12. pitää myönteisenä keskuksen toiminnan vaikutusten ulkoisen arvioinnin käynnistämistä ja pyytää edellisen arvioinnin yhteydessä vuonna 1995 tehtyjen suositusten arviointia sekä kehottaa esittelemään uuden strategian ja toimintasuunnitelman parlamentille 31. joulukuuta 2000 mennessä,Päätös vastuuvapauden myöntämisestä13. myöntää Euroopan elin- ja työolojen kehittämissäätiön hallintoneuvostolle vastuuvapauden sen talousarvion toteuttamisesta varainhoitovuonna 1998,14. kehottaa puhemiestä välittämään tämän päätöksen Euroopan ammatillisen koulutuksen keskuksen hallintoneuvostolle, neuvostolle, komissiolle ja tilintarkastustuomioistuimelle sekä julkaisemaan sen Euroopan yhteisöjen virallisessa lehdessä (L-sarja).PääsihteeriJulian PriestleyPuhemiesNicole Fontaine(1) EYVL C 372, 22.12.1999, s. 26.(2) EYVL C 279, 1.10.1999, s. 140.


title: Neuvoston päätös 2004/837/YUTP, tehty 6 päivänä joulukuuta 2004, Euroopan unionin poliisioperaatiosta annetun yhteisen toiminnan 2002/210/YUTP täytäntöönpanosta

text:
               7.12.2004

               FI

               Euroopan unionin virallinen lehti

               L 360/32

      NEUVOSTON PÄÄTÖS 2004/837/YUTP,
   tehty 6 päivänä joulukuuta 2004,
   Euroopan unionin poliisioperaatiosta annetun yhteisen toiminnan 2002/210/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin poliisioperaatiosta (EUPM) 11 päivänä maaliskuuta 2002 hyväksytyn neuvoston yhteisen toiminnan 2002/210/YUTP (1) ja erityisesti sen 9 artiklan 1 kohdan yhdessä Euroopan unionista tehdyn sopimuksen 23 artiklan 2 kohdan ensimmäisen alakohdan toisen luetelmakohdan kanssa,

         ON PÄÄTTÄNYT SEURAAVAA:
   1 artikla
   1.   EUPM:n juoksevat toimintakulut vuonna 2005 kattava 17 410 000 EUR määrä rahoitetaan yhteisesti Euroopan unionin yleisestä talousarviosta.
   2.   Edellä 1 kohdassa tarkoitettuja Euroopan unionin yleisestä talousarviosta rahoitettavia menoja hallinnoidaan talousarviota koskeviin kysymyksiin sovellettavien yhteisön menettelytapojen ja sääntöjen mukaisesti, kuitenkin siten, että ennakkomaksut eivät ole yhteisön omaisuutta.
   2 artikla
   Tämä päätös tulee voimaan päivänä, jona se hyväksytään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 6 päivänä joulukuuta 2004.

            Neuvoston puolesta

            Puheenjohtaja

         H. HOOGERVORST

      (1)  EYVL L 70, 13.3.2002, s. 1, yhteinen kanta sellaisena kuin se on viimeksi muutettuna yhteisellä kannalla 2003/188/YUTP (EUVL L 73, 19.3.2003, s. 9).


title: Neuvoston yhteinen kanta 2007/705/YUTP, hyväksytty 30 päivänä lokakuuta 2007 , tiettyjen palestiinalaisten tilapäisestä vastaanottamisesta Euroopan unionin jäsenvaltioissa

text:
               31.10.2007

               FI

               Euroopan unionin virallinen lehti

               L 285/54

      NEUVOSTON YHTEINEN KANTA 2007/705/YUTP,
   hyväksytty 30 päivänä lokakuuta 2007,
   tiettyjen palestiinalaisten tilapäisestä vastaanottamisesta Euroopan unionin jäsenvaltioissa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen sekä erityisesti sen 15 artiklan,
   sekä katsoo seuraavaa:

               (1)

               Neuvosto hyväksyi 7 päivänä marraskuuta 2006 yhteisen kannan 2006/755/YUTP (1) tiettyjen palestiinalaisten tilapäisestä vastaanottamisesta Euroopan unionin jäsenvaltioissa, jolla jatkettiin yhteisessä kannassa 2002/400/YUTP (2) tarkoitettujen näiden palestiinalaisten jäsenvaltioiden alueelle saapumista ja siellä oleskelua koskevien kansallisten lupien voimassaoloaikaa 12 kuukaudella.

               (2)

               Neuvosto katsoo yhteisen kannan 2002/400/YUTP soveltamisen arvioinnin perusteella, että kyseisten lupien voimassaoloaikaa on tarkoituksenmukaista pidentää vielä 12 kuukaudella,

         ON HYVÄKSYNYT TÄMÄN YHTEISEN KANNAN:
   1 artikla
   Yhteisen kannan 2002/400/YUTP 2 artiklassa mainitut jäsenvaltiot jatkavat kyseisen yhteisen kannan 3 artiklan mukaisesti alueelleen saapumista ja siellä oleskelua varten myönnettyjen kansallisten lupien voimassaoloaikaa 12 kuukaudella.
   2 artikla
   Neuvosto arvioi yhteisen kannan 2002/400/YUTP soveltamista kuuden kuukauden kuluessa tämän yhteisen kannan hyväksymisestä.
   3 artikla
   Tämä yhteinen kanta tulee voimaan päivänä, jona se hyväksytään.
   4 artikla
   Tämä yhteinen kanta julkaistaan Euroopan unionin virallisessa lehdessä.

      Tehty Luxemburgissa 30 päivänä lokakuuta 2007.

            Neuvoston puolesta

            Puheenjohtaja

         F. NUNES CORREIA

      (1)  EUVL L 308, 8.11.2006, s. 18.

      (2)  EYVL L 138, 28.5.2002, s. 33. Yhteinen kanta sellaisena kuin se on viimeksi muutettuna yhteisellä kannalla 2004/493/YUTP (EUVL L 181, 18.5.2004, s. 24).


title: 2004/921/EY: Komission päätös, tehty 27 päivänä joulukuuta 2004, tuotantoeläinten hyvinvointia koskevia kuluttajien asenteita kartoittavalle Eurobarometri-tutkimukselle annettavasta yhteisön rahoituksesta

text:
               30.12.2004

               FI

               Euroopan unionin virallinen lehti

               L 389/33

      KOMISSION PÄÄTÖS,
   tehty 27 päivänä joulukuuta 2004,
   tuotantoeläinten hyvinvointia koskevia kuluttajien asenteita kartoittavalle Eurobarometri-tutkimukselle annettavasta yhteisön rahoituksesta
   (2004/921/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 17 artiklan,
   sekä katsoo seuraavaa:

               (1)

               Yhteisö osallistuu päätöksen 90/424/ETY nojalla eläinten suojelua koskevan tiedotuspolitiikan täytäntöönpanoon myöntämällä rahoitusta.

               (2)

               Tähän tiedotuspolitiikkaan kuuluu muun muassa eläinten suojelua koskevan lainsäädännön valmistelemiseen ja kehittämiseen tarvittavien tutkimusten toteuttaminen.

               (3)

               Tuotantoeläinten hyvinvointia koskevia kuluttajien asenteita kartoittavan tutkimuksen toteuttaminen on osa tätä eläinten suojelua koskevaa tiedotuspolitiikkaa, ja tutkimuksen toteuttamiseen tarvittava rahoitus olisi tämän vuoksi varattava ja myönnettävä sillä edellytyksellä, että suunniteltu tutkimus on toteutettu tehokkaasti.

               (4)

               Tutkimus toteutetaan erityisenä Eurobarometri-tutkimuksena Euroopan yhteisön, jota edustaa Euroopan komissio, ja Taylor Nelson Sofres plc:n ja EOS Gallup Europen muodostaman TNS Opinion and Survey -nimisen yhteenliittymän, jota edustaa koordinointikeskus European Omnibus Survey ”EOS Gallup Europe”, välillä tehdyn puitesopimuksen (2), nojalla.

               (5)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   Ainoa artikla
   Hyväksytään toimi, jonka aiheena on tuotantoeläinten hyvinvointia koskevia kuluttajien asenteita kartoittavan tutkimuksen toteuttaminen ja jota rahoitetaan Euroopan unionin talousarvion budjettikohdasta 17.04.02 enintään 200 000 eurolla. Tutkimus toteutetaan erityisenä Eurobarometri-tutkimuksena Euroopan yhteisön, jota edustaa Euroopan komissio, ja Taylor Nelson Sofres plc:n ja EOS Gallup Europen muodostaman TNS Opinion and Survey -nimisen yhteenliittymän, jota edustaa koordinointikeskus European Omnibus Survey ”EOS Gallup Europe”, välillä tehdyn puitesopimuksen nojalla.

      Tehty Brysselissä 27 päivänä joulukuuta 2004.

            Komission puolesta

         Markos KYPRIANOU

            Komission jäsen

      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna Euroopan parlamentin ja neuvoston direktiivillä 2003/99/EY (EUVL L 325, 12.12.2003, s. 31).

      (2)  Sopimus N:o PRESS-B-1/2003-25/B1, 24.8.2004.


title: Euroopan parlamentin päätös, tehty 5 päiväna toukokuuta 2010, vastuuvapauden myöntämisestä Euroopan jälleenrakennusviraston talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/132

         EUROOPAN PARLAMENTIN PÄÄTÖS,
   tehty 5 päiväna toukokuuta 2010,
   vastuuvapauden myöntämisestä Euroopan jälleenrakennusviraston talousarvion toteuttamisesta varainhoitovuonna 2008
   (2010/514/EU)
   EUROOPAN PARLAMENTTI, joka
   ottaa huomioon Euroopan jälleenrakennusviraston lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan jälleenrakennusviraston tilinpäätöksestä varainhoitovuodelta 2008 sekä viraston vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan jälleenrakennusviraston perustamisesta 5. joulukuuta 2000 annetun neuvoston asetuksen (EY) N:o 2667/2000 (3) ja erityisesti sen 8 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0072/2010),

               1.

               myöntää Euroopan jälleenrakennusviraston johtajalle vastuuvapauden viraston talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan jälleenrakennusviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 304, 15.12.2009, s. 43.

      (2)  EYVL L 248, 16.9.2002, s. 1.

      (3)  EYVL L 306, 7.12.2000, s. 7.

      (4)  EYVL L 357, 31.12.2002, s. 72.
    ---documentbreak---

               25.9.2010

               FI

               Euroopan unionin virallinen lehti

               L 252/133

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan jälleenrakennusviraston talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon Euroopan jälleenrakennusviraston lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen Euroopan jälleenrakennusviraston tilinpäätöksestä varainhoitovuodelta 2008 sekä viraston vastaukset (1),
   ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan jälleenrakennusviraston perustamisesta 5. joulukuuta 2000 annetun neuvoston asetuksen (EY) N:o 2667/2000 (3) ja erityisesti sen 8 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0072/2010),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 23. huhtikuuta 2009 Euroopan jälleenrakennusviraston johtajalle vastuuvapauden viraston talousarvion toteuttamisesta varainhoitovuonna 2007 ja että päätökseen liitetyssä päätöslauselmassa (5) se totesi, että tilintarkastustuomioistuin oli nimennyt vuoden 2007 vuosikertomuksessaan kolme mahdollista riskiä, jotka liittyvät toimintojen siirtämiseen jälleenrakennusvirastolta lähetystöille:

                           a)

                           koska viraston toimet ovat luonteeltaan monivuotisia, määrärahoja oli vielä käyttämättä 453 000 000 euroa, ja ne oli käytettävä vuoden 2008 jälkeen, joka oli viraston viimeinen toimintavuosi,

                           b)

                           komission 11. kesäkuuta 2008 antamat ohjeet tilisiirroista eivät kattaneet viraston kaikkia tase-eriä,

                           c)

                           viraston taseessa 31. joulukuuta 2007 näkyvä 180 000 000 euron ylijäämäkertymä ja sen hallinnointi oli siirrettävä komissiolle viraston toimikauden päättyessä,

               1.

               toteaa, että 17. joulukuuta 2008 tehdyn komission ja Euroopan jälleenrakennusviraston välisen yhteisymmärryspöytäkirjan mukaan viraston jäljellä olevat varat siirtyvät 31. joulukuuta 2008 jälkeen komissiolle;

      Talousarvio- ja varainhallinto

               2.

               panee merkille tilintarkastustuomioistuimen huomautuksen siitä, ettei yksikään suorien avustusten myöntämistä koskevista virallisista ehdoista täyttynyt tapauksessa, jossa eräälle kansainväliselle järjestölle myönnettiin suoraan 1 399 132 euron avustus (0,31 prosenttia käytettävissä olevasta toimintatalousarviosta);

               3.

               korostaa, että tilintarkastustuomioistuimen tarkastaman viiden rajat ylittävää yhteistyötä koskevan hankkeen (arvoltaan yhteensä 528 000 euroa, eli 0,12 prosenttia käytettävissä olevasta toimintatalousarviosta) relevanssi on asetettu kyseenalaiseksi, sillä arviointikomitea, joka koostuu viraston ja komission lähetystön edustajista, ei ollut käsitellyt paikallisten arvioijien esiintuomia kysymyksiä; panee kuitenkin merkille viraston vastauksen, jossa se puolustautuu toteamalla, että voimassa olevien sääntöjen mukaan arvioijien lausunto ei sido arviointikomiteaa;

               4.

               vaatii Euroopan jälleenrakennusviraston toiminnan nyt päätyttyä arvioimaan, onko Kosovossa käytetyillä varoilla onnistuttu luomaan toimivia ja kestäviä oikeudenkäyttö- ja hallintorakenteita;

               5.

               pitää valitettavana, että tehokkaasti toimiva virasto lakkautettiin ja että varojen hallinnointi siirrettiin lähetystöille; vaatii komissiota antamaan kertomuksen, josta käy ilmi, kuinka paljon lähetystöjen henkilöstöä lisättiin, jotta ne voivat hoitaa viraston tehtävät; kehottaa komissiota antamaan kattavan ja täydellisen selvityksen siitä, maksettiinko virastolta lähetystöille siirretyistä varoista talousarviotukea;

               6.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan (6).

      (1)  EUVL C 304, 15.12.2009, s. 43.

      (2)  EYVL L 248, 16.9.2002, s. 1.

      (3)  EYVL L 306, 7.12.2000, s. 7.

      (4)  EYVL L 357, 31.12.2002, s. 72.

      (5)  EUVL L 255, 26.9.2009, s. 176.

      (6)  Hyväksytyt tekstit, P7_TA(2010)0139 (katso tämän virallisen lehden sivu 241).